"ปั่นมุก สนุกคักๆ" ปั่นจักรยานเชื่อมโยง 3 ธรรม 3 จังหวัด สัมผัสเสน่ห์ของธรรมชาติและวิถีชีวิตชุมชน
นายวลัยพรรณ น้อยสันเทียะ รองผู้ว่าราชการจังหวัดมุกดาหาร เปิดงานและปล่อยตัวคณะนักปั่นจักรยานของกิจกรรม "ปั่นจักรยานเชื่อมโยง 3 ธรรม 3 จังหวัด" ของกลุ่มจังหวัดสนุก (สกลนคร-นครพนม-มุกดาหาร) ที่มืองค์ประกอบด้านการท่องเที่ยวเหมาะสม อย่างมาก มีวิวทิวทัศน์ที่งดงามถนนหนทางไม่พลุกพล่าน จึงเหมาะกับการท่องเที่ยวเชิงสุขภาพการออกกำลังกาย (Health Tourism) ทั้งการท่องเที่ยวเชิงผจญภัย (Adventure Tourism) เช่น การวิ่ง หรือการปั่นจักรยาน งานครั้งนี้จัดในประเภท TOURING ระยะทาง 26 กิโลเมตร เริ่มตันปล่อยตัว ณ สวนเฉลิมพระเกียรติ 78 พรรษา หน้าจวนผู้ว่าราชการจังหวัดมุกดาหาร ปั่นไปตามเส้นทางของวิถีชีวิตและวัฒนธรรมของชุมชนชาวมุกดาหาร ได้ชื่นชมความงามของสถานที่สำคัญทางศาสนาที่มีความสำดัญทางประวัติศาสตร์และสัมผัสบรรยากาศทิวทัศน์ยามเช้า โดยมีจุดแวะพัก 3 จุดคือ สะพานมิตรภาพไทย-ลาว แห่งที่ 2  หาดมโนภิรมย์ เทศบาลชะโนด และวัดสองคอน โดยเข้าเส้นชัยที่แก่งกะเบา อำเภอหว้านใหญ่ จังหวัดมุกดาหาร นางสาววรรณา บุดดีสิงห์ ท่องเที่ยวและกีฬาจังหวัดมุกดาหาร เปิดเผยว่า กลุ่มจังหวัดภาคตะวันออกเฉียงเหนือตอนบน 2 เป็นกลุ่มจังหวัดที่มีศักยภาพทางการท่องเที่ยว โดยมีจุดเด่นทางด้านภูมิศาสตร์ มีเทือกเขาภูพาน อุทยานแห่งชาติภูลังกา อุทยานแห่งชาติภูผายล กลุ่มจังหวัดสนุกเป็นพื้นที่โดดเด่นต้าน 3 ธรรมคือ ธรรมะ ธรรมชาติและวัฒนธรรม มีกิจกรรมงานประเพณีที่เป็นเอกลักษณ์ จึงต้องส่งเสริมให้เกิดการสร้างสรรค์กิจกรรมให้มีความนำสนใจเป็นการบูรณาการกิจกรรมการท่องเที่ยวและการกีฬาให้ยกระดับการท่องเที่ยวเป็นงานประจำถิ่นให้สามารถดึงดูดนักท่องเที่ยว เป็นการสร้างกิจกรรมที่หลากหลายเพื่อเป็นทางเลือกให้นักท่องเที่ยวงานครั้งนี้จัดภายใต้โครงการส่งเสริมเส้นทางการท่องเที่ยวกลุ่มจังหวัดสนุก (เที่ยวสนุก สุขสบาย) ส่งเสริมความหลากหลายการท่องเที่ยวและกีพาในกลุ่มจังหวัดสนุก กิจกรรม "ปั่นจัารยานเชื่อมโยง 3 ธรรม3 จังหวัด" (นครพนม 28 มิ.ย. 65 / สกลนคร 29 มิ.ย. 65 / มุกดาหาร 30 มิ.ย. 65) เป็นการประชาสัมพันธ์การท่องเที่ยวกลุ่มจังหวัดสนุก ในหลายมิติและให้เป็นที่รู้จักยิ่งขึ้นเพื่อเพิ่มศักยภาพด้านการท่องเที่ยว ขยายระยะเวลาพำนักของนักท่องเที่ยวและสร้างรายได้จากการท่องเที่ยวของกลุ่มจังหวัดภาดตะวันออกเฉียงเหนือตอนบน 2 ตามยุทธศาสตร์การพัฒนาด้านการท่องเที่ยวของกลุ่มสนุก ภายใต้แนวคิด "เที่ยวสนุก สุขสบาย"